În Sâmbăta Mare, Liga 4, etapa a 25-a: Campioana CIL Blaj, „set” și revanșă cu Hidro Mecanica, cu „careu” Mihu (4 reușite)! Revelația Energia Săsciori a trecut și de Viitorul Sântimbru, „manita” (5 goluri) Macarie (Adu Academy Șona)
*Limbenii Limba – Performanța Ighiu 1-0 (1-0). Victorie prețioasă a nou-promovatei, împotriva unui oponent cu pretenții la locurile fruntașe. Ighienii au doar două puncte în ultimele 3 întâlniri.
*FC Lopadea Nouă – Spicul Daia Română 0-3 (la „masa verde”). „Lanterna roșie” a anunțat că nu se prezintă, invocând lipsa de efectiv.
*CS Zlatna – Fortuna Lunca Mureșului 2-3 (2-1). Aurarii, au condus cu 2-0, dublă A. Cîmpean, nu se regăsesc în fața fanilor, un singur punct în 5 dispute din retur. Fortuna a revenit de la 0-2 și s-a impus într-un final încins, cu două reușite din lovituri de pedeapsă (Bălău).
*Inter Unirea – Voința Stremț 1-0 (0-0). Prin eurogolul reușit de Brie, în disputa vecinelor din ierarhie, formația din Curbă câștigă al 4-lea meci consecutiv în fața fanilor.
*Adu Academy Șona – Viitorul Vama Seacă 7-1 (3-1). Scorul rundei, cu o „manita” (și hat-trick) pentru Ionuț Macarie, secondat de Frățilă (dublă)! Totodată, cel mai drastic insuces stagional pentru penultima clasată, cu 5 eșecuri succesive și doar două puncte în 13 întâlniri.
*Energia Săsciori – Viitorul Sântimbru 3-2 (1-0). Stadionul „Pielarul”, o confruntare a orgoliilor, cu oaspeții reușind să egaleze (2-2) în actul secund. Energia, cu o dublă Sava, ontinuă seria extraordinară din retur, fără a pierde, cu 9 victorii și o remiză, consolidându-și locul 4 (7 puncte avans), iar gruparea din Galtiu a fost învinsă după 5 confruntări adjudecate.
*CS Ocna Mureș – CSM 2 Unirea Alba Iulia 4-3 (0-1). A 4-a înfrângere la rând a „alb-negrilor”, după o confruntare spectaculoasă în care vizitatorii au condus în 3 rânduri. „Soda dragă” a urcat iar pe locul secund, la egalitate cu Viitorul Sântimbru. De consemnat dublele lui Coltor, respectiv Rădoi-Ionaș.
*Hidro Mecanica Șugag – CIL Blaj 2-6 (0-2).
Răzbunare cu vârf și îndesat a formației din „Mica Romă” după eșecul din sferturile Cupei României (0-1). Acest „set” parafează câștigarea matematică a sezonului (18 puncte avans). De remarcat că Mihu a reușit un „careu” ce include un hat-trick. Hidro Mecanica este în criză, cu un punct în 4 întâlniri.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Sport
În Vinerea Mare, CSU Alba Iulia și CSM Unirea Alba Iulia – victorii nete! Metalurgistul Cugir – succes după un meci nebun, Industria Galda – un nou eșec!
În Vinerea Mare, succese concludente pentru CSU Alba Iulia (în play-off) și CSM Unirea Alba Iulia (în play-out), în jocurile din eșalonul terț. Metalurgistul Cugir se impune la Reghin, după un nou meci nebun, scor 3-2 (după ce a condus cu 2-0 și a fost egalată în 3 minute), iar „lanterna roșie” Industria Galda a […]
Secțiune Articole Similare
-
Opinii - Comentariiacum 4 zile
Când pică Paștele ortodox și catolic în 2024 și în următorii ani – calendar
-
Opinii - Comentariiacum 31 de minute
Mesaje de Paste fericit 2024. Urări, felicitări și SMS-uri pe care le poţi trimite celor dragi de Sfintele Pasti
-
Opinii - Comentariiacum 3 zile
Obiceiuri, tradiții și superstiții românești de Paște. Credințe și Superstiții de Paște
-
Opinii - Comentariiacum 3 zile
Floriile 2025. Duminica Floriilor Ortodoxe și Catolice 2026, 2027. Obiceiuri, tradiții și superstiții
-
Opinii - Comentariiacum 3 zile
MESAJE DE PASTELE ORTODOX 2023. URARI și FELICITARI frumoase de Învierea Domnului
-
Curier Județeanacum 15 ore
Mesaje de Paște 2024. Cele mai frumoase texte cu URARI creștine pe care le poți trimite prin SMS cu ocazia sărbătorilor pascale